ไปบางแสนร้านน่ารักๆผุดขึ้นมากมาย ผ่านไปเจอร้านหนึ่งบรรยากาศน่ารัก มีคอกแกะ ร้านเป็นปูนฉาบทาสีสันสดใส เลยลองแวะเข้าไป เป็นร้านอาหาร ขนม และเครื่องดื่ม อาหารส่วนมากเป็นอาหารสไตล์อิตาเลี่ยน ของหวานจะเป็นเค้กต่างๆ และเครื่องดื่มซอฟดริ๊งค์ พวกกาแฟ โกโก้ สมูธตี้ แต่วันนี้ไม่ได้สั่งของหวานมาทาน สั่งเป็นของกินเล่นเบาๆเพราะตั้งใจมาเก็บบรรยากาศ เมนูแรก fish & chip ปลาทอดและมันฝรั่งทอด จัดจานมาน่ารัก รสชาติยังธรรมดา ปลายังไม่ค่อยอร่อย ต่อไปเป็นผักโขมอบชีส มาร้อนๆก็อร่อยแต่ไข่ที่ใช้ปรุงแยกตัวออกมาเลยยังไม่ค่อยเข้าเนื้อเท่าที่ควร สรุป บรรยากาศให้ไปเต็ม แต่อาหารยังคงต้องปรับปรุง การบริการเนื่องจากเป็นร้านเปิดใหม่ยังไม่ค่อยคล่องตัวดูขาดๆ เกินๆ ถ้ามีโอกาสคราวหน้าจะลองของหวานบ้าง :)